b'\n_START_ARTICLE_\nPanzer VI Tiger I\n_START_SECTION_\nZgodovina\n_START_PARAGRAPH_\nLeta 1937 je Waffenamt prosil podjetje Henschel & Sohn, da zgradi prototip tanka Durchbruchwagen (slovensko: Prodoren tank). Narejen je bil le en prototip, ki pa ni imel kupole. Durchbruchwagen I je bil po obliki zelo podoben tanku Panzer III. Kupola pa je bila predvidena podobna tisti, ki je bila priterjena na tank Panzer IV C. \xc5\xa0e preden so dokon\xc4\x8dali prototip Durchbruchwagen I, so pri\xc5\xa1le nove zahteve. Zahtevali so tank te\xc5\xbeak 30 ton in z debelej\xc5\xa1im oklepom. Zato je podjetje naredilo nov prototip imenovan Durchbruchwagen II, ki je imel 50\xc2\xa0mm prednjega oklepa in kupolo s topom 7,5\xc2\xa0cm L/24. Celotna masa tanka je zna\xc5\xa1ala 36 ton. Narejena je bila le \xc5\xa1asija tanka brez priterjene kupole. Jeseni leta 1938 je bil projekt prekinjen v korist bolj izpopolnjenih oblik tanka VK3001(H) in VK3601(H). Oba prototipa Durchbruchwagen I in Durchbruchwagen II sta se uporabljala do leta 1941 kot testna tanka._NEWLINE_Podjetje Henschel & Sohn je 9. septembra dobilo dovoljenje, da nadaljuje razvoj srednjega tanka VK3001(H) in te\xc5\xbekega tanka VK3601(H). VK3001(H) so bili narejeni le 4, ki so bili namenjeni za testiranje. 2 sta bila narejena za testiranje topa 12.8\xc2\xa0cm Selbstfahrlafette L/61 (poznan tudi kot Sturer Emil). Model tanka VK3601(H) so naredili 6 prototipov. Kupole, ki so bile narejene za te prototipe niso bile nikoli name\xc5\xa1\xc4\x8dene in so se uporabljale kot mirojo\xc4\x8d obrambni sistem. V za\xc4\x8detku leta 1942 so projekt prekinili v korist projekta VK4501(H). 26. maja 1941 so na oboro\xc5\xbeevalnem sestanku prosili podjetji Porsche in Henschel, da oblikujeta tank te\xc5\xbeak 45 ton do leta 1942. Porsche je delal na tanku VK3001(P) Leopard, Henschel pa na razvoju verzije VK3601(H). Henschel je zgradil dva prototipa imenovana VK4501(H) H1 in VK4501(H) H2. Za razliko od tanka Panter, ta ni vseboval nobene novosti tanka T-34. Ko so Nemci izvedli invazijo na Sovjetsko zvezo, so bili presene\xc4\x8deni nad sposobnostjo Sovjetskih tankov. Takoj za tem so postavili datum za nov prototip. Na nate\xc4\x8daju sta sodelovala Porsche in Henschel. Zmagal je slednji. _NEWLINE_Proizvodnja tanka Panzerkampfwagen VI Ausf. E se je za\xc4\x8dela avgusta 1942. Od avgusta 1942 do avgusta 1944 je bilo narejenih 1355 tankov. Proizvodnja se je za\xc4\x8dela s 25 tanki na mesec in kon\xc4\x8dala s 104 tanki na mesec._NEWLINE_Porsche, ki je pri\xc4\x8dakoval zmago je vnaprej izdelal 100 \xc5\xa1asij, ki jih je kasneje uporabil na novem lovcu na tanke - Elefant.'